《赠同年楼世仁》
宋代·史常之

烱烱长庚映五霞，寒风不劲舞衣斜。
紫袍早换登瀛客，黄鹤还归昼锦家。
谩说文章能射斗，更饶韬略拟乘槎。
论交似我难为赠，惭愧囊无句漏砂。

作者简介：史常之，字子经，鄞县（今浙江宁波）人。理宗宝祐四年（一二五六）进士。事见清雍正《浙江通志》卷一二八、《甬上宋元诗略》卷一○。今录诗二首。